UAT COMUNA PARSCOV 
COMPARTIMENT ASISTENTA SOCIALA SI PROTECTIA COPILULUI 
NR. 3394 / 02.04.2025
RAPORT DE SPECIALITATE
la proiectul de hotărâre privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate
În vederea sprijinirii comunităților rurale fără acces sau cu acces limitat la servicii sociale, Ministerul Muncii, Familiei, Tineretului și Solidarității Sociale (MMFTSS), în parteneriat cu Ministerul Educației și Cercetării (MEC), Ministerul Sănătății (MS) și Agenția Națională pentru Plăți și Inspecție Socială (ANPIS), implementează proiectul menționat, cu o perioadă de derulare de 60 de luni. Acest proiect vizează îmbunătățirea condițiilor de viață pentru 450.000 de persoane vulnerabile din 2.000 de comunități rurale, prin furnizarea de servicii integrate de asistență socială, educație și sănătate. Pentru implementarea eficientă a proiectului la nivel local, este necesară aprobarea unui protocol de colaborare între autoritățile centrale și unitățile administrativ-teritoriale (UAT), prin adoptarea unei Hotărâri a Consiliului Local (HCL). 

Prin acest proiect, se vor: 
• Constitui Echipe Comunitare Integrate (ECI), formate din minim 3 specialiști (asistent social, asistent medical comunitar, consilier școlar etc.); 
• Asigura sprijin pentru 500 de specialiști suplimentari, conform nevoilor locale (psihologi, îngrijitori bătrâni, lucrători de tineret etc.); 
• Amenaja spații pentru funcționarea ECI; 
• Implementa un sistem unitar de evaluare și intervenție pentru persoanele vulnerabile; • Furniza pachete de sprijin pentru educație, sănătate și incluziune socială. 
Implicarea autorităților locale Pentru realizarea obiectivelor, UAT-urile participante trebuie să își asume: • Semnarea protocolului de colaborare cu partenerii proiectului; 
• Recrutarea și menținerea echipei comunitare integrate; 
• Asigurarea unui spațiu de lucru pentru specialiștii ECI; 
• Asigurarea sustenabilității echipei comunitare integrate pentru cel puțin 5 ani după finalizarea proiectului; 
• Participarea la instruiri și sesiuni de formare pentru personalul implicat. 
4. Sprijinul oferit UAT-urilor 
Finanțarea salariilor pentru specialiștii ECI; 
• Echipamente pentru desfășurarea activității echipei comunitare; 
• Sesiuni de formare profesională pentru specialiști; 
• Suport pentru realizarea analizelor locale și a planurilor de acțiune. 
Prin acest proiect autoritățile locale vor realiza: 

- Evaluarea fiecărei persoane vulnerabile de către echipa comunitară și prioritizarea urgențelor; 
- Sprijin pentru îmbunătățirea condițiilor de viață: reparații/renovări urgente ale locuinței, mici amenajări sau reparații pentru asigurarea unor standarde de locuire de bază sau creșterea performanțelor școlare ale copiilor vulnerabili etc; 
- Pachete de sprijin alimentar pentru copii de vârstă școlară la educație; 
- Sprijin pentru servicii de îngrijire, inclusiv la domiciliu, pentru activități instrumentale de viață și activități de bază pentru persoane vârstnice; 
- Sprijin, consiliere și referire către serviciile de ocupare a persoanelor aflate în căutarea unui loc de muncă; 
- Creșterea nivelului de educație și participare a persoanelor care beneficiază de servicii comunitare integrate, îmbunătățirea accesului la servicii de consiliere și mediere școlară/logopedie/servicii de sprijin, împreună cu reducerea abandonului școlar.
Având în vedere că acest proiect răspunde nevoilor urgente ale comunităților rurale, propun aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, conform proiectului de hotarare initiat de primarul comunei Parscov cu respectarea prevederilor OUG nr. 57/2019 privind Codul administrativ , precum si a Procedurii-Cadru de selectie a UAT-urilor în cadrul proiectului ”Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate” PIDS/586/PO4/339395 .

